Pyemotes ventricosus | SkalkSkryf
« After Braai Blues
Moeder Maria to the rescue »
November 21, 2009 deur Louwie
Pyemotes ventricosus (Die strooi jeukmyt. The straw itch mite)
`n Liederlike klein bliksem. Normaalweg is dit `n parasiet van insekte, veral hardedop besies (beatles), maar eintlik enige insek onder die son. By gebrek aan insekte om aan te vreet sal dit enige ding wat loop of kruip of vlieg aanval. Honde, katte voëls en ook die mens.
Die mens word gewoonlik gebyt as hy met strooi in aanraking kom, want dit is daar waar die gasheer beatles en die mens mekaar raakloop, vandaar die naam “strooi jeukmyt”. In Europa trek die Pine-Oak duisende beatles aan in die somer en dan kan tot 300,000 myte per dag uit die boom uit op die grond beland. (Ja sowaar, iemand het dit gaan staan en tel!)
Net die wyfie is bloedsuiend. Sonder bloed kan sy nie voortplant nie. Die mannetjie is mikroskopies klein en bly permanent op die wyfies. Na paring ontwikkel daar binne ure eiers binne die wyfie. Die wyfie heg haarself met haar woeste monddele aan haar gasheer vas, spuit `n dodelike gif in die gasheer in wat, in die geval van insekte, dit binne so min as 3 minute kan dood maak. Sy suig bloed dat dit vrek en bly so sit tot die geboorte van haar klein peste. Die eiers broei binne die wyfie se lyf, wat nou soos `n ballon uitsit, uit en die klein myte ontwikkel tot volwassenheid binne hulle moeder se lyf. Die moeder oorleef nie die geboorte van haar kroos nie, en die pa self lewe net 3 dae. (Hy gaan waarskynlik van uitputting dood, gegee al die wyfies wat bevrug moet word. Minder as tien persent van die populasie bestaan uit mannetjies)
En nou kom die interessante deel. Die mannetjies wat op die wyfie se lyf boer, wag vir die klein mytjies om gebore te word. Sodra die klein wyfie myt se kop te voorskyn kom, gryp hy haar aan die kop, trek haar uit haar ma uit en koppuleer onmiddelik met haar. Binne sewe dae na geboorte skenk die myt dan weer geboorte aan die volgende geslag myte.
As jy dus oor die naweek `n vinnige ‘tumble in the hay’ oorweeg, kan dit twee nare nagevolge hê. Die kort termyn nagevolge kan dalk so lyk:
Op die lang termyn kan die gevolge dalk so lyk:
Posted in Louwie | Tagged Jeukmyt, Pyemotes ventricosus | 10 Kommentaar
op November 23, 2009 at 8:23 vm demoerin
Daar is sekere dinge wat maar net disgusting is…. maar tog ook baie ooreenkomste toon met die mens – bloedsuiend, sonder bloed kan nie voortplant ens. 😆
Die mannetjie bly op die wyfie se lyf? OK, miskien is dit ook nogal interessant, soveel as wat dit disgusting is…. gaan dit help as jy jouself met doom spuit voor die roll in die hooi?
op November 24, 2009 at 6:55 vm Louwie
Miskien sal `n kondoom jou kan beskerm teen beide nare nagevolge van `n hooi “romp” …. `n vollyf kondoom:smile:
op November 24, 2009 at 7:47 vm demoerin
Om een of ander rede klink vollyf-kondoom net nie na die oplossing nie, dit klink na ‘n goeie idee, maar as jy nou eers so bietjie daaroor dink….. nee.
op November 24, 2009 at 10:10 vm Girl van die Suburbs
Shame…die arme ou mannetjie…. Ook net goed vir een ding 😉
op November 24, 2009 at 10:47 nm Louwie
Girl, dan seker ook: Bloemen wyfies, bloedsuiende parasiete wat hulle gashere leeg suig en dan vermoor?
Demoerin, anders as meeste parasiete wat normaalweg baie gasheerspesifiek is, vreet die mens alles wat beweeg, parasiteer hy sy medemens en die ou aarde waarop hy leef.
`n Verpesting is hy by uitstek.
op November 26, 2009 at 8:35 vm demoerin
Ek wonder hoekom lyk die wyfie soos ‘n lightbulb?
op November 26, 2009 at 7:08 nm Louwie
Miskien skakel sy haar liggie aan om die mannetjies opgewonde te maak, demoerin?
Nee, dit gebeur nadat sy bevrug is en die kleintjies in haar begin ontwikkel. Dan baar sy en dan gaan sy dood/ gaan haar liggie uit.
op November 27, 2009 at 7:52 vm demoerin
Sjoe, ek sien ek het soos my gat gelees die eerste keer. Hulle word volwasse binne in haar lyf…. liewe hel!!
op September 30, 2010 at 8:53 vm reza
op Oktober 2, 2010 at 7:28 vm Louwie
Reza, verduidelik asb?
Sphenoptera is `n beatle wat in sitrus boorde voorkom.